CELEX: 31983D0380
Language: el
Date: 1983-07-27 00:00:00
Title: 83/380/ΕΟΚ: Απόφαση της Επιτροπής της 27ης Ιουλίου 1983 περί των υγειονομικών συνθηκών και περί της κτηνιατρικής βεβαίωσης κατά την εισαγωγή νωπών κρεάτων από το Μεξικό

Avis juridique important

|

31983D0380

83/380/ΕΟΚ: Απόφαση της Επιτροπής της 27ης Ιουλίου 1983 περί των υγειονομικών συνθηκών και περί της κτηνιατρικής βεβαίωσης κατά την εισαγωγή νωπών κρεάτων από το Μεξικό  

Επίσημη Εφημερίδα αριθ. L 222 της 13/08/1983 σ. 0027 - 0030 Φινλανδική ειδική έκδοση: Κεφάλαιο 3 τόμος 16 σ. 0187  Ισπανική ειδική έκδοση: Κεφάλαιο 03 τόμος 28 σ. 0184  Σουηδική ειδική έκδοση: Κεφάλαιο 3 τόμος 16 σ. 0187  Πορτογαλική ειδική έκδοση : Κεφάλαιο 03 τόμος 28 σ. 0184 

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 27ης Ιουλίου 1983  περί των υγειονομικών συνθηκών και περί της κτηνιατρικής βεβαιώσεως κατά την εισαγωγή νωπών κρεάτων από το Μεξικό  (83/380/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την οδηγία 72/462/ΕΟΚ του Συμβουλίου της 12ης Δεκεμβρίου 1972 περί των υγειονομικών προβλημάτων και των υγειονομικών μέτρων κατά τις εισαγωγές ζώων του βοείου και χοιρείου είδους και νωπών κρεάτων προελεύσεως τρίτων χωρών (1), όπως τροποποιήθηκε τελευταία από την οδηγία 83/91/ΕΟΚ (2), και ιδίως το άρθρο 16,  Εκτιμώντας:  ότι, σύμφωνα με τη γνώμη κοινοτικής αποστολής κτηνιάτρων, φαίνεται ότι η υγειονομική κατάσταση στο Μεξικό είναι εξαιρετική, σταθερή και ελέγχεται πλήρως από καλά διαρθρωμένες και οργανωμένες κτηνιατρικές υπηρεσίες, ιδίως όσον αφορά τις ασθένειες που μεταδίδονται μέσω του κρέατος·  ότι, επιπλέον, οι αρμόδιες κτηνιατρικές αρχές του Μεξικού έχουν διαβεβαιώσει ότι δεν έχουν εκδηλωθεί στο Μεξικό, κατά τους τελευταίους 12 μήνες τουλάχιστον, πανώλη των βοοειδών και αφθώδης πυρετός και ότι δεν έχει διενεργηθεί εμβολιασμός κατά των ασθενειών αυτών κατά την περίοδο αυτή·  ότι οι αρμόδιες κτηνιατρικές αρχές του Μεξικού ανέλαβαν την υποχρέωση να πληροφορήσουν την Επιτροπή των Ευρωπαϊκών Κοινοτήτων και τα Κράτη μέλη, με τηλέτυπο ή τηλεγράφημα, εντός 24 ωρών το αργότερο, ότι διαπιστώθηκε η εκδήλωση μιας από τις προαναφερθείσες ασθένειες ή ότι διενεργήθηκε εμβολιασμός κατ' αυτών·  ότι οι υγειονομικές συνθήκες και η κτηνιατρική βεβαίωση πρέπει να οριστούν σύμφωνα με την υγειονομική κατάσταση που επικρατεί στο ενδιαφερόμενο κράτος μη μέλος·  ότι τα μέτρα που προβλέπονται από την παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  1. Τα Κράτη μέλη επιτρέπουν την εισαγωγή από το Μεξικό νωπών κρεάτων κατοικιδίων ζώων του βοείου είδους και κατοικιδίων μονόπλων, σύμφωνα με τις εγγυήσεις που καθορίζονται στο υγειονομικό πιστοποιητικό που επισυνάπτεται στο παράρτημα και πρέπει να συνοδεύει την επιστολή.  2. Τα Κράτη μέλη δεν εγκρίνουν την εισαγωγή κατηγοριών νωπών κρεάτων από το Μεξικό άλλων από αυτές που αναφέρονται στην παράγραφο 1.  Άρθρο 2  Η παρούσα απόφαση δεν ισχύει για εισαγωγές αδένων και οργάνων που εγκρίνονται από τη χώρα προορισμού για την παρασκευή φαρμάκων.  Άρθρο 3  Η παρούσα απόφαση αρχίζει να ισχύει την 1η Οκτωβρίου 1983.  Άρθρο 4  Η παρούσα απόφαση απευθύνεται στα Κράτη μέλη.  Βρυξέλλες, 27 Ιουλίου 1983.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. L 302 της 31. 12. 1972, σ. 28.  (2) ΕΕ αριθ. L 59 της 5. 3. 1983, σ. 34.  ΠΑΡΑΡΤΗΜΑ  ΥΓΕΙΟΝΟΜΙΚΟ ΠΙΣΤΟΠΟΙΗΤΙΚΟ  Νωπών κρεάτων (1) κατοικιδίων ζώων βοείου είδους και κατοικιδίων μονόπλων που προορίζονται για αποστολή στην Ευρωπαϊκή Οικονομική Κοινότητα  Χώρα προορισμού:  Σχετικός αριθμός πιστοποιητικού καταλληλότητας (2):  Χώρα αποστολής: Μεξικό  Υπουργείο:  Υπηρεσία:  Αναφορές:  (Προαιρετικό)  Ι. Ταυτότητα των κρεάτων  Κρέατα από:  (Είδος ζώου)  Είδος τεμαχίων:  Είδος συσκευασίας:  Αριθμός τεμαχίων ή μονάδων συσκευασίας:  Καθαρό βάρος:  ΙΙ. Προέλευση των κρεάτων  Διεύθυνση(εις) και αριθμός(οί) κτηνιατρικής εγκρίσεως (2) του(ων) εγκεκριμένου(ων) σφαγίου(ων):  Διεύθυνση(εις) και αριθμός(οί) κτηνιατρικής εγκρίσεως (2) του(των) εγκεκριμένου(ων) εργαστηρίου(ων) τεμαχισμού:  ΙΙΙ. Προορισμός των κρεάτων  Το κρέας αποστέλλεται από:  (Τόπος αποστολής)  στ :  (Χώρα και τόπος προορισμού)  με το ακόλουθο μεταφορικό μέσο (3):  Όνομα και διεύθυνση αποστολέα:  Όνομα και διεύθυνση παραλήπτη:  IV. Υγειονομική βεβαίωση  Ο υπογεγραμμένος επίσημος κτηνίατρος, βεβαιώνει ότι τα ανωτέρω περιγραφόμενα νωπά κρέατα πρόερχονται από ζώα τα οποία έχουν παραμείνει στο έδαφος του Μεξικού τουλάχιστον για τρεις μήνες πριν από τη σφαγή τους ή από τη γέννησή τους, εφόσον πρόκειται για ζώα ηλικίας κάτω των τριών μηνών·  Έγινε στ την  Σφραγίδα  (Υπογραφή του επισήμου κτηνιάτρου)  (1) «Νωπά κρέατα»: όλα τα κατάλληλα για την ανθρώπινη κατανάλωση τμήματα των κατοικιδίων βοοειδών, τα οποία δεν έχουν υποστεί επεξεργασία με σκοπό τη συντήρησή τους· εντούτοις, τα κρέατα τα οποία συντηρούνται δια ψύχους θεωρούνται ως νωπά.  (2) Προαιρετικό, όταν η χώρα προορισμού εγκρίνει την εισαγωγή νωπών κρεάτων για χρήσεις άλλες από την ανθρώπινη κατανάλωση, κατ' εφαρμογή του άρθρου 19 στοιχείο α) της οδηγίας 72/462/ΕΟΚ.  (3) Για τα βαγόνια και τα φορτηγά σημειώνεται ο αριθμός κυκλοφορίας, για τα αεροπλάνα ο αριθμός πτήσεως, για τα πλοία η ονομασία του πλοίου.